**Lisa 1. Projekteerimistingimuste andmine Liikva külas ühisveevärgi ja -kanalisatsiooni rajamiseks**

Ehitusõigus ja ehituslikud tingimused:

1. Ehitusõigus: lähtuda käesolevast korraldusest, piirkonnas kehtivatest detailplaneeringutest, Harku valla ühisveevärgi ja -kanalisatsiooni arendamise kavast aastateks 2021-2032 ja Osaühing Strantumi ÜVK üldistele tehnilistest nõuetele ja juhistest.
2. Liikluskorraldus ja juurdepääs: lahendada vastavalt projekteerimisnormidele. Teede planeerimisel lähtuda Eesti standardist EVS 843:2016 „Linnatänavad”.

Keskkonnaalased tingimused

Mitte kavandada väärtusliku kõrghaljastuse likvideerimist, säilitada olemasoleva haljastuse kasvutingimused. Juhul kui kavandatakse väheväärtuslike puude likvideerimist, siis vastavalt Harku Vallavolikogu 29. märtsi 2018 määrusele nr 8 „Puude raiumiseks loa andmise kord Harku vallas" tuleb esitada taotlus raieloa taotlemiseks, välja tuues liigiliselt, arvuliselt ja väärtusklasside kaupa likvideeritav haljastus ning põhjendus selle likvideerimiseks, mis kooskõlastada Harku Vallavalitsuses.

Nõuded projekti koostamiseks:

1. Ehitusprojekti koostamisel tuleb lähtuda kõikidest Eesti Vabariigis kehtivatest õigusaktidest, standarditest (EVS) ja normidest (EPN).
2. Ehitisele, ehitamisele ja ehitusprojektile esitatavad nõuded on sätestatud 1. juulist 2015 jõustunud ehitusseadustikus.
3. Ehitusprojekt peab vastama majandus- ja kommunikatsiooniministri 17. juuli 2015 määrusele nr 97 “Nõuded ehitusprojektile¹”, Harku Vallavolikogu 25.05.2017 määruse nr 21 “Harku valla ehitusmäärus” ja majandus- ja taristuministri 5. juuni 2015 määrusele nr 57 “Ehitise tehniliste andmete loetelu ja arvestamise alused”.
4. Ehitusprojekti (eelprojekti) koosseis on leitav Harku valla veebilehelt aadressil <https://www.harku.ee/peo/taotlemine> .
5. Ehitusprojekti koostamisel lähtuda Eesti Standarditest EVS 932:2017 „Ehitusprojekt“, EVS 921:2022 „Veevarustuse välisveevõrk“, EVS 812-6:2012/A2:2017 „Ehitiste tuleohutus. Osa 6: Tuletõrje veevarustus“ ja EVS 843:2016 „Linnatänavad“, EVS 835:2022 „Hoone veevärk“, EVS 846:2021 „Hoone kanalisatsioon“, EVS 848:2021 „Väliskanalisatsioonivõrk“.
6. Projekteerimisel arvestada, et ehitustööde järgselt tuleb teed taastada vastavalt Harku Vallavolikogu 29. jaanuar 2015 määrusele nr 3 „Harku valla kaevetööde eeskiri“ §-le 22.
7. Projekteerimisel arvestada juba varem projekteeritud projektidega, leitavad ehitisregistris.
8. Asendiplaan esitada M 1:500 koos maapealsete ja maa-aluste tehnovõrkude, maakasutuse piiride, geodeetilise põhivõrgu punktide ja haljastusega ajakohasel topo-geodeetilisel alusplaanil.
9. Ehitusprojekt koostada litsentseeritud geodeesiafirma poolt valmistatud mitte üle ühe aasta vanusel geodeetilisel alusplaanil M 1:500, millele on kantud nii maapealsed kui ka maa alused tehnovõrgud, maakasutuse piirid ning geodeetilised põhivõrgu punktid. Geodeetiline alusplaan kooskõlastada kõigi tehnovõrkude valdajatega ja esitada Harku Vallavalitsusele.

Nõuded ehitusprojekti esitamisele:

1. Ehitusloa saamiseks esitada ehitusloa taotlus ja/või ehitusteatis koos nõuetekohase projektiga elektrooniliselt ehitisregistri kaudu. Teavet ehitisregistri kasutamise kohta leiab ehitisregistri kodulehelt [www.ehr.ee](file:///%5C%5Charku.sise%5Cosakonnad%5CArendus-%20ja%20haldusosakond%5CVeespetsialisti%20kaust%5Cprojekteerimistingimused%5CKumna-Tutermaa%20%C3%9CVK%20projekteerimistingimusegd%5Cwww.ehr.ee). Samast on leitavad ka klienditoe kontaktid. Kuna ehitusseadustikust tulenevalt võib erandjuhul, kui ehitisregistri kaudu esitamine ei ole võimalik, dokumendid esitada ametile ka muul viisil, palume erandjuhtude puhul esitada kogu dokumentatsioon paberkandjal ning lisada põhjendus, miks ehitisregistrile esitamine konkreetsel juhul ei ole võimalik.
2. Ehitusseadustikust tulenevalt on ehitusloa taotluse ja ehitusteatise menetluste puhul ameti ülesanne edastada haldusakti eelnõu kooskõlastamiseks asutusele, kelle seadusest tulenev pädevus on seotud taotluse esemega või arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada. Sujuvama menetluse huvides tuleb teatud juhtudel (nt. ehitusprojekti koostamisel) teha vajalike asutustega koostööd. Juba olemasolevate paberkandjal originaalkooskõlastuste puhul palume originaalkooskõlastused edastada Harku Vallavalitsusele pärast vastava taotluse (projekteerimistingimuste taotlus, ehitusteatis, ehitusloa taotlus) ehitisregistrisse esitamist.
3. Nõutavad kooskõlastused/arvamused:
4. Enefit OÜ
5. Eesti Lairiba Arenduse Sihtasutus
6. Telia Eesti AS;
7. Elektrilevi OÜ;
8. Gaasienergia AS;
9. OÜ Strantum;
10. Harku Vallavalitsus;
11. Transpordiamet;
12. tehnilised tingimused väljastanud ja teised tehnovõrkude valdajad;
13. maaomanikud, kelle maad torustik läbib, tekitab kasutamise kitsendusi (kaitsetsoon) või mille kasutamine on vajalik ehitustööde või ekspluateerimise käigus.
14. Kui projekteeritav torustik läbib valla munitsipaalomandis olevat maad, tuleb rajatava torustiku omanikul esitada koos ehitusloa taotlusega avaldus isikliku kasutusõiguse seadmiseks.
15. Projekteerimistingimused ei anna õigust ehitamise alustamiseks. Vastavalt ehitusseadustiku § 38 lõikele 1 annab ehitusluba õiguse ehitada ehitist, mis vastab ehitusloa andmise aluseks olevale ehitusprojektile.